رونى اوسيلفيان

رونالد انطونيو اوسوليفان او رونى اوسيلفيان هوا لاعب سنوكر محترف بريطانى, محترف من سنه 1992 و كسب بخمس بطولات عالميه و سبع القاب ماستر.

 حياته 
رونى اوسيلفيان اتولد يوم 5 ديسمبر 1975 بقريه فى ميدلاند الغربيه و عاش فى منطقه شارع مانور الراقيه فى تشيجويل فى مقاطعة ايسيكس و درس بمدرسه وانستيد الثانويه.

 حياته المهنيه 
بدأ يلعب السنوكر ف سن السبع سنين و بقى منافس للهواه مشهور و كسب بأول بطوله ليه فى الانديه ف سن 9 سنين و كسب ببطوله بريطانيا تحت 16 سنه ف سن 13 سنه. خد سنه 1991 البطوله الانجليزيه للهواه و كسب ببطولهIBSF World Under-21 Snooker و Junior Pot Black.

فى سن 16 سنه كسب بـ 74 من اصل 76 ماتش تأهيليه و 38 انتصار قياسى متتالى, اتأهل للمراحل المتلفزه من بطوله العالم فى أول موسم احترافى ليه و ظهر لأول مره فى 18 ابريل 1993 و عمره 17 سنه, كسب ببطوله المملكه المتحده لسنه 1993 قبل سبعة أيام من عيد ميلاده التمنتاشر و بقى أصغر فايز فى بطولة التصنيف و هو رقم قياسى لسا بيحمله.

بالاضافه لده فهو معروف انه اشتغل:

مذيع: و ابتدا يطلع بانتظام على محطة راديو برينتوود فينيكس FM فى مايو 2015 و شارك فى استضافة عرض Midweek Matchzone مع كريس هود, فى مارس 2014 اعلنت يوروسبورت انها وقعت صفقه حصريه معاه و خلته سفير عالمى للسنوكر.

مؤلف: كتب 3 روايات جريمه و كتب كمان سيرتين ذاتية: الأولى هيا السيره الذاتيه ليه اتنشرت فى 2003 و التانيه بعنوان الجرى: اتنشرت سنه 2013.

ڤيديو جيم: شارك اوسوليفان فى كتير من العاب الفيديو بما فيها ألعابه الخاصه اللى صدرت لـ PlayStation Portable و PlayStation 3 و PlayStation Vita فى 3 اكتوبر 2012 باسم رونى اوسوليفان سنوكر.

 اسلوبه 
بيلعب أوسوليفان بطريقه سريعه و مهاجمه و صرح انه بيكره الجيم الطويله و انها بتضر لعبه السنوكر. بيلعب بايده اليمين و قادر يلعب بالشمال باحترافيه و بيبدل بينهم بشكل روتينى.

 لينكات برانيه 

 مصادر 

تصنيف:سنوكر
تصنيف:لاعبين سنوكر
تصنيف:لاعبين سنوكر من بريطانيا